Rugby-toernooi reusesukses | Netwerk24
Deur Reporter 27 Julie 2016 08:52
Tristan Faroa saam met afrigter Christopher van Niekerk neem sy trofee vir Beste o.15-Agterspeler van die HSB KFC-rugbytoernooi in ontvangs.
Hoërskool Bredasdorp (HSB) het weereens vanjaar, vanaf Woensdag 13 Julie tot Vrydag 15 Julie, die HSB Kentucky Fried Chicken o.15- en o.16- rugbytoernooi plaaslik aangebied.
Deelnemende skole was Hoërskole Bredasdorp, De Kuilen, Hermanus, Vredenburg, Melkbosstrand en Albert Myburgh Senior Sekondêr.
Hierdie gewilde toernooi het op 13 Julie by die Glaskasteel onder spreiligte afgeskop. Aanskoulike hardloop-rugby was aan die orde van die dag.
In die o.15-afdeling wen Hermanus vir Vredenburg 24-0 en HSB troef vir Melkbosstrand met ’n weghol-oorwinning van 53-0. Hoërskool De Kuilen se o.16-span klop vir AMSS 21-12. Hermanus o.16 wen teen Vredenburg 21-3 en HSB o.16 klop Melkbosstrand 27-3.
o.15: Hermanus wen Melkbosstrand 32-0
HSB klop Vredenburg met ’n weghol- oorwinning van 84-0
o.16:AMSS wen Melkbosstrand 52-6
Hermanus wen De Kuilen 10-6
HSB wen Vredenburg 25-5
Beste o.15-span: Hoërskool Bredasdorp
Beste o.16-span: Hoërskool Hermanus
Beste o.15-agterspeler: Tristan Faroa (HSB)
Beste o.15-voorspeler: Dylan Maree (Hermanus)
Beste o.16-agterspeler: Apilele Madaka (Hermanus)
Beste o.16-voorspeler: Thinus van Zyl (Bredasdorp)
’n Besondere woord van dank aan die organiseerders, William Matthys, Christopher van Niekerk, Willie Stoman en Marius van der Vyver, asook die hoofdonateur KFC en Helani Prins (vir haar harde werk), en elke ouer en instansie wat ’n bydrae gelewer het om ’n toernooi van hierdie kaliber ’n reuse- sukses te maak.